CELEX: 32021D2075
Language: da
Date: 2021-11-25 00:00:00
Title: Rådets afgørelse (FUSP) 2021/2075 af 25. november 2021 om ændring af afgørelse (FUSP) 2020/979 om støtte til udvikling af et internationalt anerkendt system til validering af våben- og ammunitionsforvaltning i henhold til åbne internationale standarder

26.11.2021   
               
               
                  DA
               
               
                  Den Europæiske Unions Tidende
               
               
                  L 421/72
               
            
         RÅDETS AFGØRELSE (FUSP) 2021/2075
         af 25. november 2021
         om ændring af afgørelse (FUSP) 2020/979 om støtte til udvikling af et internationalt anerkendt system til validering af våben- og ammunitionsforvaltning i henhold til åbne internationale standarder
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 7. juli 2020 vedtog Rådet afgørelse (FUSP) 2020/979 (1), som beskriver et projekt i to faser. Fase I er en gennemførlighedsundersøgelse med henblik på udviklingen af et internationalt anerkendt valideringssystem til våben- og ammunitionsforvaltning (Arms and Ammunition Management Validation System, »AAMVS«).
                  
               
                     (2)
                  
                  
                     I henhold til afgørelse (FUSP) 2020/979 kan gennemførelsen af projektets fase II, udvikling af et koncept for oprettelse af AAMVS, godkendes, hvis Rådet på grundlag af resultatet af gennemførlighedsundersøgelsen beslutter dette.
                  
               
                     (3)
                  
                  
                     I undersøgelsen, som blev godkendt ved afgørelse (FUSP) 2020/979, blev gennemførligheden af at udvikle et AAMVS påvist, og der blev fremhævet en række elementer, som skal overvejes, hvis konceptet skal blive til virkelighed. I fase II vil der blive udarbejdet en foreslået ramme for AAMVS og en plan for udvikling af systemet. Formålet med disse output vil være at støtte og styre kommende bestræbelser på at opbygge AAMVS.
                  
               
                     (4)
                  
                  
                     På grundlag af resultatet af gennemførlighedsundersøgelsen bør Rådet beslutte, hvorvidt projektets fase II skal gennemføres.
                  
               
                     (5)
                  
                  
                     Afgørelse (FUSP) 2020/979 udløber 14 måneder efter datoen for indgåelsen af den i artikel 3, stk. 4, omhandlede finansieringsaftale, medmindre Rådet beslutter at forlænge gyldigheden af nævnte afgørelse med henblik på at muliggøre gennemførelsen af projektets fase II.
                  
               
                     (6)
                  
                  
                     Fortsættelsen af aktiviteterne omhandlet i artikel 1 i afgørelse (FUSP) 2020/979 indtil den 30. november 2022 har ingen indvirkninger med hensyn til finansielle ressourcer.
                  
               
                     (7)
                  
                  
                     Afgørelse (FUSP) 2020/979 bør ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Afgørelse (FUSP) 2020/979 ændres således:
            
                        1)
                     
                     
                        Artikel 1, stk. 1, andet afsnit, affattes således:
                        »Projektet består af to faser, »fase I« og »fase II«.
                        
                                    —
                                 
                                 
                                    I fase I blev der i det første år af gennemførelsen foretaget en gennemførlighedsundersøgelse, der skulle kortlægge valgmulighederne med hensyn til passende risiko- og kvalitetsvurderingsmetoder og -værktøjer, med henblik på udviklingen af et internationalt anerkendt valideringssystem til våben- og ammunitionsforvaltning (Arms and Ammunition Management Validation System, »AAMVS«).
                                 
                              
                                    —
                                 
                                 
                                    I fase II udvikles et koncept for oprettelse af AAMVS på grundlag af resultatet af gennemførlighedsundersøgelsen i fase I.«
                                 
                              
                  
                        2)
                     
                     
                        Artikel 3, stk. 2, affattes således:
                        
                                    »2.
                                 
                                 
                                    Det beløb, der skal dække projektets fase I, er på 821 872 EUR. Det beløb, der skal dække projektets fase II, er på 820 237 EUR.«
                                 
                              
                  
                        3)
                     
                     
                        Artikel 5 affattes således:
                        
                           »Artikel 5
                           Denne afgørelse træder i kraft på dagen for vedtagelsen.
                           Den udløber den 30. november 2022.«
                        
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 25. november 2021.
            
               
                  På Rådets vegne
               
               Z. POČIVALŠEK
               
                  Formand
               
            
         
         
            (1)  Rådets afgørelse (FUSP) 2020/979 af 7. juli 2020 om støtte til udvikling af et internationalt anerkendt system til validering af våben- og ammunitionsforvaltning i henhold til åbne internationale standarder (EUT L 218 af 8.7.2020, s. 1).